## KISKŐRÖS VÁROS POLGÁRMESTERE

## ELŐTERJESZTÉS

(sürgősséggel a Képviselő-testület 2023. június 21-i ülésére)

**Tárgy: ROBOTKAMERA RENDSZER KIÉPÍTÉSE a VÁROSHÁZA DÍSZTERMÉBEN**

Kiskőrös Város Önkormányzata évtizedet óta élőben közvetíti a Képviselő-testület rendes üléseit. A helyi televízió szolgáltatásának igénybevételével történik az ülés felvétele és sugárzása. A Képviselő-testület működését a Globomax Zrt. által forgalmazott hangosítási, szavazó és hangrögzítő rendszere segíti. Lehetőség nyílt arra, hogy ez a rendszer egy hozzá kompatibilis robotkamera rendszerrel is kiegészüljön. A Városháza Dísztermében három db. kamerával az ülések felvétele a humánerőforrás kiszanálása érdekében hatékonyabb lenne, illetve a Díszteremben megrendezésre kerülő esküvőkről, rendezvényekről, sajtótájékoztatókról gyors és egyszerű módszerrel készülhetne megfelelő minőségű kép-és hangfelvétel.

A rendszer műszaki tartalma szerint 2-4 robotkamera kerülne elhelyezésre, amik a MikroVoks által szolgáltatott adatok alapján mindig azt a képviselőt adja, aki éppen szót kapott. A képek vágása, adásba adása, feliratozása teljesen automatikusan történik, de lehetőség van a kezelő általi távműködtetésre is. Nincs stáb, nincsenek nagyméretű kamerák és kábelek, nincs szükség különösebb előkészületre. A közvetítéshez a rendszer egy digitális és egy analóg jelet bocsájt ki. A kimenő jelet SDI és HDMI, a kimenő stream-et H.264 formátumban a kameravezérlő PC kimenetéig biztosítja.

Az indikatív ajánlat szerint a beruházás összköltsége: 6.363.930 forint +ÁFA.

Kiskőrös Város Önkormányzata Beszerzési Szabályzatában foglaltak szerint a rendszert három ajánlatos beszerzési eljárásban kell lefolytatni.

Javaslom, hogy a Képviselő-testület az előterjesztésben foglaltak alapján a határozat-tervezet szerint döntsön.

**Kiskőrös, 2023. június 19.**

**Domonyi László s.k.,**

**polgármester**

**HATÁROZAT-TERVEZET**

Kiskőrös Város Képviselő-testülete

1. egyetért a Városháza Dísztermében kiépítésre kerülő kamerarendszer beszerzésével, amelynek becsült értéke 6.363.930, -Ft +ÁFA.
2. felhatalmazza a Polgármestert, hogy az 1. pontban foglaltak megvalósítása érdekében Kiskőrös Város Önkormányzata Beszerzési Szabályzatában foglaltak szerint eljárást lefolytassa és a nyertes ajánlattevővel a vállalkozási szerződést megkösse.
3. felkéri a Polgármestert, hogy a Város 2023. évi költségvetéséről szóló rendeletének soron következő módosítását a fentiek figyelembevételével terjessze elő.

**Felelős:** polgármester

**Határidő:** azonnal